text: Hoppede i baljen for Natteravnene
  12 maj 2018 kl. 21.32
  Tre svømmere er nået i land efter timers svømning i Vesterhavet.
  Vandet var roligt på overfladen, da tre svømmere lørdag middag svømmede ud fra Esbjerg med kurs mod Horns Rev.
  De tre svømmere, 49-årige Henry Stokholm fra Bramming, 31-årige Nadja Joy fra Korsør og 39-årige Morten Vesterager Jørgensen sprang i det cirka 16 grader varme Vesterhav lørdag middag. Målet var Horns Rev – og formålet var at gøre opmærksom på det arbejde, Natteravnene i Esbjerg gør i Nattelivet.
  Morten Vesterager Jørgensen, svømmer, Esbjerg: "Det er et flot stykke arbejde, Natteravnene gør, og det vil vi gerne være med til at sætte fokus på på."
  - Det er et flot stykke arbejde, de gør, og det vil vi gerne være med til at sætte fokus på på denne måde, siger en træt Morten Vesterager Jørgensen til TV SYD, da han fredag aften er hjemme igen efter en hård svømmetur, der ikke gik helt som planlagt:
  - Vi måtte ændre målet undervejs, fordi strømmen førte os længere ud end planlagt, men vi svømmede den distance på godt 17 kilometer, vi havde planlagt, og nåede alle forbi Horns Rev, så vi er tilfredse, siger Morten Vesterager Jørgensen.
  De tre svømmere, som har mødt hinanden gennem en svømmegruppe på Facebook, blev fulgt på vej af en følgebåd fra Natteravnene.
  